দ্বিতীয় নেপোলিয়ন
নেপোলিয়ন ফ্রাসোয়া চার্লস জোসেফ বোনাপার্ট (২০ মার্চ ১৮১১ - ২২ জুলাই ১৮৩২), প্রিন্স ইম্পেরিয়াল, রোমের রাজা, ১৮১৪ থেকে অস্ট্রীয় আদালতে ফ্রাঞ্জ নামে পরিচিত, ১৮১৮ থেকে রেইচস্টেডের ডিউক নামে পরিচিত, ফরাসি সম্রাট নেপোলিয়ন বোনাপার্ট ও তার দ্বিতীয় স্ত্রী অস্ট্রিয়ার মারি লুইসের পুত্র ছিলেন।
নিকোলাস রে
নিকোলাস রে (; জন্ম: রেমন্ড নিকোলাস কিয়েনৎস্লে জুনিয়র, ৭ আগস্ট ১৯১১ - ১৬ জুন ১৯৭৯) ছিলেন একজন মার্কিন চলচ্চিত্র পরিচালক। ১৯৪০-এর দশকের শেষের সময় থেকে ১৯৫০-এর দশকের অন্যতম পূর্ণ ভাব প্রকাশক ও স্বতন্ত্র চলচ্চিত্র নির্মাতা ছিলেন। সিনেমাস্কোপ ফ্রেমের সাথে রঙের মেলবন্ধনের জন্য তিনি বিশেষভাবে খ্যাতি অর্জন করেন। ফরাসি নবকল্লোলের পিছনে রে'র ব্যাপক প্রভাব ছিল। জঁ-লুক গদার "বিটার ভিক্টরি" চলচ্চিত্রের পর্যালোচনায় লিখেছিলেন, "চলচ্চিত্র হল নিকোলাস রে।" তিনি "রেবেল উইদাউট আ কজ" (১৯৫৫) চলচ্চিত্র পরিচালনার জন্য সর্বাধিক পরিচিত এবং এই কাজের জন্য তিনি শ্রেষ্ঠ পরিচালনার জন্য একাডেমি পুরস্কারে মনোনীত হয়েছিলেন।